Document ID: 32005R0305

UREDBA KOMISIJE (ES) št. 305/2005
z dne 19. oktobra 2004
o spremembi Uredbe Sveta (ES) št. 312/2003 v zvezi s tarifnimi kvotami za nekatere izdelke po poreklu iz Čila
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 312/2003 z dne 18. februarja 2003 o uvedbi tarifnih določil, ki izhajajo iz Sporazuma o vzpostavljanju odnosov med Evropsko skupnostjo in njenimi državami članicami na eni strani, ter Republiko Čile na drugi (1), zlasti člena 5 Uredbe;
ob upoštevanju naslednjega:
(1)
Uredba (ES) št. 312/2003 predpisuje tarifne določbe za Skupnost, ki izhajajo iz Sporazuma o vzpostavljanju odnosov med Evropsko skupnostjo in njenimi članicami na eni strani ter Republiko Čile na drugi (2).
(2)
Z Odločbo Sveta 2005/106/ES (3) je Svet potrdil Protokol k Pridružitvenemu sporazumu med Evropsko skupnostjo in njenimi državami članicami na eni strani in Republiko Čile na drugi, o upoštevanju pridružitve Republike Cipra, Republike Češke, Republike Estonije, Republike Latvije, Republike Litve, Republike Madžarske, Republike Malte, Republike Poljske, Republike Slovaške in Republike Slovenije k Evropski uniji (v nadaljevanju: „Protokol“). Protokol vključuje nove tarifne koncesije Skupnosti, izmed katerih so nekatere omejene s tarifnimi kvotami. Izvajanje kvotnih določil pa zahteva spremembo Uredbe (ES) št. 312/2003.
(3)
Obseg tarifne kvote za česen (zaporedna številka 09.1925), namizno grozdje (zaporedna številka 09.1929) in sadje kivi (zaporedna številka 19.1939) se letno poveča za pet odstotkov prvotne količine.
(4)
Za leto 2004 se količina novih tarifnih kvot Skupnosti sorazmerno omeji glede na obdobje, v katerem so razpisane nove tarifne kvote.
(5)
Upoštevajoč, da Protokol zagotavlja uvedbo novih tarifnih koncesij Skupnosti s 1. majem 2004, se ta uredba prične uporabljati na isti dan, v veljavo pa stopi takoj, ko bo to mogoče.
(6)
Ukrepi, predvideni s to uredbo, so v skladu z mnenjem Odbora za carinski zakonik -
SPREJELA NASLEDNJO UREDBO:
Člen 1
Priloga k Uredbi (ES) št. 312/2003 je spremenjena v skladu z določili Priloge k tej uredbi.
Člen 2
1. V letu 2004 se obseg tarifnih kvot pod zaporednimi številkami 09.1937, 09.1939 in 09.1941 omeji na osem dvanajstin letne količine vsake posamezne postavke. Nepopolni kilogrami se zaokrožijo navzgor na naslednji celotni kilogram.
2. V letu 2004 bosta dodani količini 20 ton in 1 000 ton upoštevajoč tarifne kvote za zaporedni številki 09.1925 in 09.1929.
Člen 3
Ta uredba začne veljati tretji dan po objavi v Uradnem listu Evropske unije.
Z izjemo točk (1) in (2) Priloge se Uredba začne uporabljati s 1. majem 2004.
Točki (1) in (2) Priloge se bosta začeli uporabljati s 1. januarjem 2005.
Ta uredba je v celoti obvezujoča in se neposredno uporablja v vseh državah članicah.
V Bruslju, 19. oktobra 2004

Labels: 17
3
6
18
15